નોર્થ કેરોલિનાઃ ખતરનાક વાવાઝોડું ફ્લોરેન્સ અમેરિકાના દક્ષિણ પૂર્વ રાજ્ય નોર્થ કેરોલિના સાથે અથડાયું છે. ગુરુવારે સાંજે વાવાઝોડું ટકારાતાની સાથે જ રાજ્યમાં ભારે વરસાદ અને તેજ પવન ફુંકાવા લાગ્યા. કેટલાંય વૃક્ષો ધરાશાયી થયાં છે અને આજુબાજુમાં તબાહી મચી છે. આ તોફાનના કારણે 1,58,000થી પણ વધુ ઘર અને ઑફિસની વિજળી ગુલ થઈ ગઈ છે. રાજ્યમાં પૂરની સ્થિતિ સર્જાઈ છે. રસ્તાઓ પર પાણી ભરાઈ ગયાં છે. રાજ્યના ટ્રાન્સપોર્ટ ડિપાર્ટમેન્ટ તરફથી કહેવામાં આવ્યું છે કે પાણી અને રેતીના હાઈવે પણ બ્લોક થઈ ગયા છે. વાવાઝોડાંના કારણે નોર્થ કેરોલિનાના કેટલાય વિસ્તારમાં 11 ફીટ ઉંચી લહેર ઉઠી રહી છે.